ಶೀತಲ ಸಮರವು 1940ರ ದಶಕದ ಮಧ್ಯಭಾಗದಲ್ಲಿ ಪ್ರಾರಂಭಗೊಂಡು 1990ರ ದಶಕದ ಪ್ರಾರಂಭದಲ್ಲಿ ಕೊನೆಗೊಂಡಿತು. ಈ ಅವಧಿಯೊಂದಿಗೆ ಬಾಹ್ಯಾಕಾಶ ಯುಗವು ಒಟ್ಟಿಗೆ ಸಾಗಿತ್ತು. ಇದು ಬಾಹ್ಯಾಕಾಶ ಪೈಪೋಟಿ ಬಾಹ್ಯಾಕಾಶ ಪರಿಶೋಧನೆ, ಬಾಹ್ಯಾಕಾಶ ತಂತ್ರಜ್ಞಾನಕ್ಕೆ ಸಂಬಂಧಿಸಿದ ಚಟುವಟಿಕೆಗಳ ಜತೆಗೆ, ಈ ಘಟನಾವಳಿಗಳಿಂದ ಪ್ರಭಾವಿತಗೊಂಡ ಸಾಂಸ್ಕೃತಿಕ ಅಭಿವೃದ್ಧಿಗಳು ಒಳಗೊಂಡಿವೆ.

ಕಳೆದ 1945ರ ನಂತರದ ಅವಧಿಯುದ್ದಕ್ಕೂ, ಶೀತಲ ಸಮರವು ಮಿಲಿಟರಿ ಮೈತ್ರಿಕೂಟಗಳು, ಬೇಹುಗಾರಿಕೆ, ಶಸ್ತ್ರಾಸ್ತ್ರಗಳ ಅಭಿವೃದ್ಧಿ, ಆಕ್ರಮಣಗಳು, ಪ್ರಚಾರ, ಹಾಗು ಸ್ಪರ್ಧಾತ್ಮಕ ತಂತ್ರಜ್ಞಾನದ ಅಭಿವೃದ್ಧಿಯ ಮೂಲಕ ವ್ಯಕ್ತವಾಯಿತು. ಸೋವಿಯತ್ ಒಕ್ಕೂಟವು ಆಕ್ರಮಿಸಿಕೊಂಡ ರಾಷ್ಟ್ರಗಳ ಈಸ್ಟರ್ನ್ ಬ್ಲಾಕ್ ರಚಿಸಿತು, ಕೆಲವನ್ನು ಸೋವಿಯತ್ ಸೋಷಿಯಲಿಸ್ಟ್ ರಿಪಬ್ಲಿಕ್ಸ್ ಗೆ ಸೇರಿಸಿತು ಹಾಗು ಇತರ ಕೆಲವು ರಾಜ್ಯಗಳನ್ನು ಆಶ್ರಿತ ರಾಜ್ಯಗಳೆಂದು ಉಳಿಸಿಕೊಂಡಿತು. ಈ ರಾಜ್ಯಗಳೇ ಮುಂದಕ್ಕೆ ವಾರ್ಸ ಒಪ್ಪಂದವನ್ನು ರೂಪಿಸಿದವು. ಯುನೈಟೆಡ್ ಸ್ಟೇಟ್ಸ್ ಹಾಗು ವಿವಿಧ ಪಾಶ್ಚಿಮಾತ್ಯ ಯುರೋಪಿಯನ್ ರಾಷ್ಟ್ರಗಳು ಕಮ್ಯೂನಿಸಂನ ಪ್ರಭಾವ ನಿರೋಧನೀತಿಯನ್ನು ಅಳವಡಿಸಿಕೊಂಡವು ಜೊತೆಗೆ ಈ ನಿಟ್ಟಿನಲ್ಲಿ ಅಸಂಖ್ಯಾತ ಮೈತ್ರಿಕೂಟಗಳನ್ನು ರೂಪಿಸಿದವು. ಇದರಲ್ಲಿ NATO ಸಹ ಸೇರಿದೆ. ದುಬಾರಿ ರಕ್ಷಣಾ ವೆಚ್ಚ, ಅತೀಹೆಚ್ಚು ಸಾಂಪ್ರದಾಯಿಕ ಹಾಗು ಪರಮಾಣುಅಸ್ತ್ರಗಳ ಪೈಪೋಟಿ, ಅಸಂಖ್ಯಾತಹುಸಿ ಯುದ್ಧ ಗಳು ಸಂಘರ್ಷದಲ್ಲಿ ಸೇರಿವೆ.; ಎರಡು ಬಲಿಷ್ಠ ಶಕ್ತಿಗಳು ಪರಸ್ಪರ ನೇರವಾಗಿ ಯುದ್ಧ ಮಾಡಲಿಲ್ಲ.

ಪ್ಯಾಕ್ಸ್ ಅಮೆರಿಕಾನ ಎಂಬ ಅಂಕಿತವು ಪಾಶ್ಚಿಮಾತ್ಯ ಜಗತ್ತಿನಲ್ಲಿ ಪರಸ್ಪರ ಉದಾರ ಶಾಂತಿಗೆ ಅನ್ವಯಿಸಬಹುದಾದ ಐತಿಹಾಸಿಕ ಕಲ್ಪನೆ. ಇದು ಸುಮಾರು 20ನೇ ಶತಮಾನದ ತಿರುವಿನಲ್ಲಿ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೆರಿಕ ಅಧಿಕಾರದಲ್ಲಿ ಮೇಲುಗೈ ಪಡೆದ ಪರಿಣಾಮವಾಗಿತ್ತು. ಆದಾಗ್ಯೂ ಪದವು 20ನೇ ಶತಮಾನದ ಉತ್ತರಾರ್ಧದಲ್ಲಿ ತನ್ನ ಪ್ರಾಥಮಿಕ ಉಪಯುಕ್ತತೆಯನ್ನು ಪಡೆದಿದ್ದರೂ,ಇದನ್ನು ಹಲವಾರು ಪ್ರದೇಶಗಳಲ್ಲಿ ಹಾಗು ಶಕೆಗಳಲ್ಲಿ ಬಳಸಲಾಗಿದೆ. ಅದರ ಆಧುನಿಕ ಸೂಚಿತಾರ್ಥವು 1945ರ ವಿಶ್ವ ಯುದ್ಧ IIರ ಅಂತ್ಯದಲ್ಲಿ ಸ್ಥಾಪಿತವಾದ ಶಾಂತಿಗೆ ಸಂಬಂಧಿಸಿದೆ.
ಇಪ್ಪತ್ತನೆ ಶತಮಾನ
1945ರ ನಂತರದ ಜಗತ್ತು
ವರ್ತಮಾನ ಹಾಗು ಭವಿಷ್ಯ
ಹವಾಮಾನ ಬದಲಾವಣೆ